Milí žiaci a rodičia,

**„Človek sa môže stať človekom iba výchovou“.**

J.A. Komenský

Úlohou výchovného poradenstva je poskytovať deťom, zákonným zástupcom a zamestnancom škôl v školách a v školských zariadeniach prostredníctvom činnosti výchovného poradcu poradenstvo pri riešení osobnostných, vzdelávacích, profesionálnych a sociálnych potrieb detí a kariérové poradenstvo. Výchovný poradca v prípade potreby sprostredkuje deťom a ich zákonným zástupcom pedagogické, psychologické, sociálne, psychoterapeutické, reedukačné a iné služby, ktoré koordinuje v spolupráci s triednymi učiteľmi. Úzko spolupracuje s riaditeľstvom školy, so školským špeciálnym pedagógom a odbornými zamestnancami poradenských zariadení.

**Výchovné poradenstvo plní uvedené úlohy:**

1. prispieva k utváraniu všestranne rozvinutej a zdravej osobnosti detí a mládeže v procese ich výchovy a vzdelávania
2. podieľa sa na riešení problémov vo vývoji, výchove a vzdelávaní detí a mládeže
3. pomáha riešiť pedagogické a psychologické otázky profesijnej orientácie žiakov základných a stredných škôl

Teoretická koncepcia výchovného poradenstva vychádza z poznatkov súčasných pedagogických a psychologických vied, no využíva i poznatky ďalších vied, ktoré skúmajú z rôznych aspektov človeka v jeho mnohostranných vzťahoch a súvislostiach s prírodou a spoločnosťou.

**Hlavné úlohy a činnosť výchovného poradenstva**

* sú zamerané na posilňovanie a podporu pozície a výchovno-poradenských aktivít výchovného poradcu ako základného článku systému výchovného poradenstva v zmysle zákona NR SR č.279/1993 Z.z. o školských zariadeniach, zákona č. 245/2008Z.z. o výchove a vzdelávaní, v zmysle vyhlášky MŠ SR č.43/1996 Z.z. o podrobnostiach o výchovnom poradenstve a o poradenských zariadeniach vyhlášky MŠ SR č.307/2008 Z.z. o výchove a vzdelávaní žiakov s intelektovým nadaním v súlade s Pedagogicko-organizačnými pokynmi MŠ SR na tento školský rok, s Dohovorom o právach dieťaťa, s plánom práce CPPPaP v Dubnici nad Váhom a s pánom hlavných úloh našej školy.
* Výchovný poradca plní úlohy školského poradenstva v otázkach výchovy, vzdelávania a poradenstva v študijno-profesijnom vývine mládeže, ako aj v oblasti prevencie problémového a delikventného vývinu detí a mládeže, venuje osobitnú pozornosť žiakom zo sociálne znevýhodneného prostredia, žiakom so zmenenou pracovnou schopnosťou, žiakom s postihnutím a nadaným a talentovaným žiakom, zabezpečuje kompletný poradenský servis - metodickú činnosť pre pedagogických zamestnancov školy, informačnú a poradenskú činnosť pre pedagogických zamestnancov, rodičov a žiakov, diagnostickú činnosť pre žiakov, poskytuje pomoc pri riešení otázok osobnostného, sociálneho a vzdelávacieho vývinu – pedagógom a rodičom detí s vývinovými poruchami učenia, pedagógom a rodičom detí s vývinovými dificilitami a poruchami správania, pri voľbe štúdia a povolania a pri zabezpečovaní integrácie detí so špeciálnymi výchovno-vzdelávacími potrebami, sprostredkúva prepojenie školy s poradenskými zariadeniami a inými odbornými zariadeniami zaoberajúcimi sa starostlivosťou o deti mládež, podieľa sa na realizácii prevencie sociálnopatologických javov mládeže v spolupráci s koordinátorom prevencie sociálnopatologických javov a triednymi učiteľmi a vytvára kontrolný systém na monitorovanie situácie v škole, aktívne sa zúčastňuje pracovných porád, na ktorých informuje pedagogických zamestnancov školy o poradenských aktivitách a práci výchovného poradcu.

**Obsahom jeho práce v škole je predovšetkým partnerská komunikácia a spolupráca**

* s vedením školy a s jednotlivými pedagógmi (konzultovať časovo-tematické pány, udržiavať kontakty)
* s triednymi učiteľmi (informovať o rôznych výchovno-vzdelávacích problémoch alebo požiadavkách)
* so žiakmi (práca s nadanými, talentovanými, integrovanými, šikanovanými alebo problémovými deťmi, pomáhať riešiť problémy s dochádzkou, krádežami, konfliktami, agresivitou, alkoholom, drogami, poruchami správania, pomáhať žiakom adaptovať sa na nové prostredie)
* s rodičmi (získanie spätnej väzby individuálnymi pohovormi a dotazníkmi)
* s protidrogovým koordinátorom, s koordinátorom pre poradenstvo v oblasti manželstva a rodičovstva a so špeciálnym pedagógom
* s centrami pedagogicko-psychologického poradenstva a prevencie
* s úradom práce, sociálnych vecí a rodiny (návšteva informačných centier)
* s políciou (pri problémovom správaní, ale aj preventívne pri organizovaní prednášok, besied)
* so strednými školami (poskytovanie informácií, nábor, prezentácia)
* so sociálnymi pracovníkmi ( v súvislosti so sociálno-patologickými javmi, pri hľadaní pomoci sociálno-ekonomicky slabším rodinám)

Výchovný poradca pomáha organizovať besedy s tematikou podporujúcou pozitívne výchovné ciele školy, účasť na rodičovských združeniach, permanentné vzdelávanie a zvyšovanie kvalifikácie a osobnostných kompetencií, vykonávať príslušnú administratívnu agendu, realizovať kariérne poradenstvo (organizovať besedy najmä pre žiakov končiacich ročníkov, pomáhať im usmerniť ich v profesijnej orientácii, sprostredkovať im potrebné množstvo informácií, organizovať pre nich exkurzie do škôl, do firiem, pomáhať pri zabezpečovaní štipendií pre žiakov zo sociálne slabších rodín.